* **l**

**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2020.gada 21.jūlijā Nr.263**

(protokols Nr.14, 11.p.)

**Par oficiālā vietvārda piešķiršanu**

Madonas novada pašvaldībā saņemts Valsts valodas centra 2020.gada 8.maija atzinums Nr.1-16.1/98 ,,Par oficiālā vietvārda piešķiršanu”, ar lūgumu piešķirt oficiālu nosaukumu šajā atzinumā minētajam Madonas novada Vestienas pagasta teritorijā esošajam ūdensobjektam – dzirnavezeram ar objekta ID 11322 Vietvārdu datubāzē (<https://vietvardi.lgia.gov.lv/vv/to_www_obj.objekts?p_id=11322>) – oficiālais vietvārds **Ilziņš**.

Saskaņā ar Vietvārdu informācijas noteikumu 24. punktu, 31.2. apakšpunktu un 62. punktu oficiālos vietvārdus cilvēka veidotiem objektiem piešķir pašvaldības, pamatojoties uz Valsts valodas centra atzinumu.

Tā kā nosaukums "Ilziņa ezers" ir iekļauts Civillikuma 1. pielikumā "Publisko ezeru un upju saraksts", šī objekta oficiālais nosaukums ir nepieciešams Civillikuma pielikumu grozījumu sagatavošanai.

Pamatojoties uz likuma “Par pašvaldībām” 21. panta pirmās daļas 27. punktu, Ministru kabineta 2012. gada 10. janvāra noteikumu Nr. 50 "Vietvārdu informācijas noteikumi" 3. punktu, 4.1. apakš­punktu, 5., 6. punktu, 18.11., 24.3., 28.2. un 31.2. apakšpunktu, 62. punktu, Valsts valodas centra 08.05.2020. atzinumu Nr.1-16.1/98, nepieciešamību piešķirt oficiālu nosaukumu Madonas novada Vestienas pagasta teritorijā esošajam ūdensobjektam, **atklāti balsojot**: **PAR** **–** **12** (Artūrs Čačka, Andris Dombrovskis, Zigfrīds Gora, Antra Gotlaufa, Gunārs Ikaunieks, Valda Kļaviņa, Agris Lungevičs, Ivars Miķelsons, Andris Sakne, Inese Strode, Aleksandrs Šrubs, Gatis Teilis), **PRET – NAV, ATTURAS – NAV**, Madonas novada pašvaldības dome **NOLEMJ**:

1. Piešķirt Madonas novada Vestienas pagasta teritorijā esošajam ūdensobjektam – dzirnavezeram ar objekta ID 11322 Vietvārdu datubāzē (<https://vietvardi.lgia.gov.lv/vv/to_www_obj.objekts?p_id=11322>) – oficiālu nosaukumu **Ilziņš**.
2. Uzdot sabiedrisko attiecību vecākajai speciālistei Ilzei Riekstiņai publicēt informāciju par pieņemto lēmumu pašvaldības oficiālajā mājas lapā un informatīvajā izdevumā “Madonas novada Vēstnesis”.
3. Uzdot lietvedības nodaļas vadītājai Dacei Cipulei piecu darba dienu laikā pēc Madonas novada pašvaldības domes sēdes protokola parakstīšanas lēmuma kopiju vai izrakstu nosūtīt Latvijas Ģeotelpiskās informācijas aģentūrai *elektroniski* *uz* *adresi* info@lgia.gov.lv.

Domes priekšsēdētājs A.Lungevičs

*A.Vāvere 29336590*